[image: CD COLOR 2016 ]
Parlamentul României   
Camera Deputaţilor 
COMISIA PENTRU ADMINISTRAŢIE PUBLICĂ ŞI 
AMENAJAREA TERITORIULUI
	
Bucureşti
	 
9 iunie 2026

	Nr.
	 7c-7/229


Plx. 204/2022
			Către,

BIROUL PERMANENT AL
CAMEREI DEPUTAȚILOR




	Vă înaintăm, alăturat, raportul asupra propunerii legislative pentru modificarea şi completarea Legii nr.307/2006 privind apărarea împotriva incendiilor, transmis Comisiei pentru administraţie publică şi amenajarea teritoriului pentru dezbatere în fond, cu adresa nr. Plx. 204/2022 din 13 aprilie 2022.



PREŞEDINTE

Flrin-Claudiu ROMAN

R A P O R T   
asupra propunerii legislativr pentru modificarea şi completarea Legii nr.307/2006 privind apărarea împotriva incendiilor

În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia pentru administraţie publică şi amenajarea teritoriului a fost sesizată spre dezbatere în fond, cu propunerea legislativă pentru modificarea şi completarea Legii nr.307/2006 privind apărarea împotriva incendiilor, transmisă cu adresa nr. Plx. 204/2022 din 13 aprilie 2026.
	În conformitate cu prevederile art.92 din Regulamentul Camerei Deputaţilor, republicat, cu modificările ulterioare și ale art.75 din Constituţia României, republicată, Camera Deputaţilor este Cameră decizională.
	Senatul, în calitate de primă Cameră sesizată, a respins propunerea legislativă în ședința din 11 aprilie 2022.
Consiliul Legislativ a avizat negativ propunerea legislativă, conform avizului nr. 241 din 14 martie 2022. 
Consiliul Economic și Social a avizat favorabil propunerea legislativă, conform avizului nr. 1032 din 22 februarie 2022. 
Comisia juridică, de disciplină și imunități a avizat favorabil, conform avizului nr. PLx 204/2022 din 26  aprilie 2022.
Comisia pentru apărare, ordine publică şi siguranţă naţională a avizat negativ, conform avizului nr. 4c-15/107 din 14  aprilie 2022.
Comisia pentru sănătate şi familie a avizat negativ, conform avizului nr. 4c-10/192 din 10  mai 2022.
Comisia pentru industrii şi servicii a avizat negativ, conform avizului nr. 4c-3/262 din 29  septembrie 2022.
Guvernul nu susține adoptarea inițiativei legislative, conform punctului de vedere transmis cu adresa nr. 4731/2022 din 4 mai 2022.
	Propunerea legislativă are ca obiect de reglementare completarea Legii nr.307/2006 privind apărarea împotriva incendiilor, republicată, cu modificările şi completările ulterioare, în vederea creşterii siguranței exploatării rețelei electrice din spitale prin instituirea obligativității de dotare a unităților sanitare cu sisteme de monitorizare în timp real a parametrilor cantitativi şi calitativi din rețeaua electrică.
	Potrivit prevederilor art. 62 și 133 din Regulamentul Camerei Deputaţilor, republicat, Comisia pentru administraţie publică şi amenajarea teritoriului şi-a desfăşurat lucrările, în sistem mixt, în ședința din data de 8 iunie 2026. 
La lucrările Comisiei pentru administrație publică și amenajarea teritoriului deputații au fost prezenți conform listei de prezență. 
La dezbateri au participat în calitate de invitați, în conformitate cu prevederile art. 56 și 57 din Regulamentul Camerei Deputaților, republicat, cu modificările ulterioare, domnul Gabriel Ghilea – subsecretar de stat din cadrul Ministerului Dezvoltării, Lucrărilor Publice și Administrației și domnul Grigore Bogdan - ofiter specialist din cadrul Inspectoratului General pentru Situații de Urgență.
	În urma examinării propunerii legislative şi a opiniilor exprimate, membrii Comisiei au hotărât, cu majoritate de voturi, respingerea propunerii legislative pentru modificarea şi completarea Legii nr.307/2006 privind apărarea împotriva incendiilor.
În raport cu obiectul şi conţinutul său, proiectul de lege face parte din categoria legilor ordinare.



	PREȘEDINTE,
Florin Claudiu-ROMAN
	SECRETAR,
Vetuța STĂNESCU 









Consilier parlamentar, Nicoleta TOMA

